ઇઅર-ટૅટૂ એ આજના યંગસ્ટરનું નવું સ્ટાઇલ-સ્ટેટમેન્ટ બનતું જાય છે. એમાં પણ ખાસ કરીને મહિલાઓમાં ખૂબ પ્રચલિત થઈ રહ્યું છે, કેમ કે એ ફન્કી સાથે ગ્રેસફુલ અને ડેલિકેટ લુક આપે છે. મુલુંડમાં ટૅટૂ-સ્ટુડિયો ચલાવતી ટૅટૂ-આર્ટિસ્ટ નિકિતા વૈદ્ય કહે છે, ‘ઇઅર-ટૅટૂ છેલ્લા છ મહિનાથી ઘણું ફેમસ થઈ રહ્યું છે. આ ટૅટૂ કરાવવાનું કારણ એ જ કે આજના યંગસ્ટરને રોજ કંઈ ને કંઈ નવું જોઈએ છે. એક જ જગ્યા પર ટૅટૂ કરીને તેઓ કંટાળી ગયા છે. એટલે તેમને હવે ટૅટૂ કરવા માટે નવી જગ્યા જોઈએ છે. આ નવી જગ્યાની લાલચે જ ઇઅર-ટૅટૂ પ્રોડ્યુસ કર્યું.’